Darja Domračeva

Darja Domračeva () jeb Darja Domračava (; dzimusi  Minskā, Baltkrievijā) ir bijusī Baltkrievijas biatloniste, četrkārtējā olimpiskā čempione. Karjeras sākumā pārstāvēja Krieviju (bērnības gados dzīvojusi Sibīrijā), bet no 2004. gada pārstāv dzimto Baltkrieviju.

 Karjera 
Trīs reizes piedalījusies ziemas olimpiskajās spēlēs (, , ). 2010. gadā Vankūverā izcīnījusi bronzas medaļu 15 km klasiskajā biatlona distancē. 2014. gadā Sočos baltkrieviete izcīnīja trīs zelta medaļas (15 km distancē, iedzīšanā, masu startā). 2018. gadā Phjončhanā ieguva sudraba medaļu distancē ar kopēju startu un Baltkrievijas komandas sastāvā uzvarēja stafetē. Domračeva ar četrām zelta, vienu sudraba un vienu bronzas medaļu ir otra medaļām bagātākā biatloniste olimpisko spēļu vēsturē (vāciete Kati Vilhelma ir izcīnījusi 3 zelta, 3 sudraba un 1 bronzas medaļu), tāpat viņa ir pirmā biatloniste, kas vienās olimpiskajās spēlēs izcīna vismaz 3 zelta medaļas un trešā starp gan sievietēm, gan vīriešiem, kas to sasniegusi (Mihaels Greiss to paveica 2006. gadā un Ūle Einars Bjērndalens — 2002. gadā).

Ar panākumiem startējusi Pasaules čempionātā, lielākos panākumus guvusi 2012. gadā Rūpoldingā, kad izcīnīja zeltu iedzīšanā un sudrabu sprintā. Kopumā karjeras laikā Domračeva izcīnījusi divas zelta, trīs sudraba un vienu bronzas medaļu.

Pasaules kausa posmos piedalās kopš 2005.—2006. gada sezonas. 2014.—2015. gada sezonā izcīnījusi uzvaru kopvērtējumā, vēl divās sezonās palikusi otrajā vietā (2012, 2013). Uzvaru vairākas reizes izcīnījusi arī atsevišķu distanču kopvērtējumos.

2018. gada vasarā D. Domračeva paziņoja par sportistes karjeras beigām.

 Privātā dzīve 
Kopš 2016. gada D. Domračeva ir precējusies ar leģendāro norvēģu biatlonistu Ūli Einaru Bjērndalenu, 1. oktobrī viņiem piedzima meita Ksenija. Pēc meitas piedzimšanas biatloniste veiksmīgi atgriezās profesionālajā sportā.

 Karjeras rezultāti 
 Olimpiskās spēles 
 Gads Vieta 15 km Sprints Iedzīšana Masu starts Stafete Jauktā stafete 2010  Vankūvera 3 8 15 6 7 —   Soči 1 9 1 1 5    Phjončhana 27 9 37 2 1 5

 Pasaules čempionāts 
 Gads Vieta 15 km Sprints Iedzīšana Masu starts Stafete Jauktā stafete 2007  Antholca  13 22  5  2008  Estešunda  46 25  5 2 2009  Phjončhana 11 53 5 6 4 9 2010  Hantimansijska      9 2011  Hantimansijska 19 26 35 2 3 10 2012  Rūpoldinga 25 2 1 5 4 6 2013  Nove Mesto 33 43 25 1 5 4 2015  Kontiolahti 16 25 7 4 7 4 2016  Holmenkollene       2017  Hohfilcene 13 27 2 19 9 

 Pasaules kausa kopvērtējums 
 Sezona Vieta 2006.—2007.  22 2007.—2008.  26 2008.—2009.  7 2009.—2010.  6 2010.—2011.  6 2011.—2012.  2 2012.—2013.  2 2013.—2014.  3 2014.—2015.  1 2016.—2017.  24 2017.—2018.  3

 Statistika Pasaules kausā 

 Ārējās saites 



Kategorija:1986. gadā dzimušie
Kategorija:Baltkrievijas biatlonisti
Kategorija:Biatlonisti 2010. gada ziemas olimpiskajās spēlēs
Kategorija:Biatlonisti 2014. gada ziemas olimpiskajās spēlēs
Kategorija:Biatlonisti 2018. gada ziemas olimpiskajās spēlēs
Kategorija:Baltkrievijas Republikas Nopelniem bagātie sporta meistari
Kategorija:Baltkrievijas Varoņi
Kategorija:Minskā dzimušie
Kategorija:Olimpiskie zelta medaļnieki biatlonā
Kategorija:Olimpiskie sudraba medaļnieki biatlonā
Kategorija:Olimpiskie bronzas medaļnieki biatlonā
Kategorija:2010. gada ziemas olimpisko spēļu medaļnieki
Kategorija:2014. gada ziemas olimpisko spēļu medaļnieki
Kategorija:2018. gada ziemas olimpisko spēļu medaļnieki
Kategorija:Baltkrievijas olimpiskie zelta medaļnieki
Kategorija:Baltkrievijas olimpiskie sudraba medaļnieki
Kategorija:Baltkrievijas olimpiskie bronzas medaļnieki